stanford-oval/wikipedia huggingface dataset:
Nummimäki

| Nummimäki |
| --- | --- |
Postinumero(t):  01810
Lähialueet:  Klaukkalan Mäntysalo ja Metsäkylä, Luhtajoki ja Järventausta
Nummimäki on asuinalue Nurmijärvellä. Paikka sijaitsee Klaukkalaan kuuluvista Mäntysalosta ja Ripatista koilliseen, Järventaustasta etelään ja Metsäkylästä pohjoiseen, aivan Metsäkylän koulun tuntumassa.
Nummimäki on toinen Nurmijärvelle perustetuista kahdesta vesiosuuskunnista (toisen ollessa Perttula) ja se kattaa peräti 60 kiinteistöä.
Jack Butler

John Bradshaw ”Jack” Butler (12. marraskuuta 1927 Pittsburgh, Pennsylvania – 11. toukokuuta 2013 Pittsburgh, Pennsylvania) oli yhdysvaltalainen amerikkalaisen jalkapallon pelaaja. Hänen ammattilaisseuranaan oli Pittsburgh Steelers vuosina 1951–1959. Hän osallistui Pro Bowliin neljästi, vuosina 1956–1959.
Butler valittiin National Football Leaguen 1950-luvun vuosikymmenjoukkueeseen (All-Decade Team). Vuonna 2012 hänet valittiin Pro Football Hall of Famen jäseneksi.
Aiheesta muualla

Pro-Football-Reference.com (englanniksi)
Jaime Alguersuari

| Jaime Alguersuari |
| --- | --- |

Henkilötiedot
Koko nimi:  Jaime Víctor Alguersuari Escudero
Syntynyt: 23. maaliskuuta 1990 (ikä 34) Barcelona, Katalonia, Espanja
Kansalaisuus:   Espanja
Formula 1 -ura
Aktiivivuodet:  2009–2011
Talli(t):  Toro Rosso (2009–2011)
Kilpailuja:  46
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  31
Ensimmäinen kilpailu:  Unkarin GP 2009
Viimeinen kilpailu:  Brasilian GP 2011
| Henkilötiedot> Formula E -ura |
| --- | --- |
Entiset tallit:  Virgin (2014-2015)
Kilpailuja:  9
Maailmanmestaruuksia:  0
Pisteitä:  30
Voittoja:  0
Palkintosijoja:  0
Paalupaikkoja:  0
Nopeimpia kierroksia:  1
Ensimmäinen ePrix:  Kiinan ePrix 2014
Viimeisin kausi:  2014–15
Viimeisin sijoitus:  13. (30p)
Jaime Víctor Alguersuari Escudero (s. 23. maaliskuuta 1990 Barcelona, Katalonia) on uransa päättänyt espanjalainen kilpa-autoilija, joka kilpaili muun muassa Formula 1 sekä Formula E -sarjoissa. Hänen isänsä Jaime Alguersuari, Sr. ajoi kaksi kilpailua Moto GP-luokassa vuosina 1973 ja 1975. Alguersuari ei saavuttanut yhtään palkintosijaa.
Ura

Alguersuarin ura alkoi Italian Formula Junior 1600 -sarjassa vuonna 2005, jossa voitti kaksi osakilpailua. Alguersuari voitti Britannian F3-sarjan mestaruuden kaudella 2008. Kaudella 2009 Alguersuari ajoi World Series by Renault -sarjassa sijoittuen kuudenneksi voittamalla yhden kilpailun. Kauden aikana hän siirtyi Formula 1:siin kesken kauden. Hän ajoi ensimmäisen Formula 1 -kilpailunsa heinäkuussa 2009 Unkarissa.
Alguersuari sai Sébastien Bourdais'n kilpakuljettajan paikan Scuderia Toro Rosson F1-tallista kesken kauden kun ranskalaisen suoritukset eivät miellyttäneet tallia. Tätä ennen Alguersuari oli tallin varakuljettaja, ja F3-mestarina hän sai F1:een osallistumista edellyttävän superlisenssin automaattisesti. 19 vuoden ja 125 päivän ikäisenä Alguersuarista tuli tuolloin kaikkien aikojen nuorin F1-kilpakuljettaja. Alguersuari sijoittui avauskilpailussaan Unkarin GP:ssä sijalle 15. Parhaaksi sijoitukseksi jäi Brasilian GP:n 14:s sija.
Alguersuari jatkoi Toro Rossolla myös seuraavalla kaudella, 2010. Hän saavutti ensimmäisen pistesijansa 11. kilpailussaan, ajamalla yhdeksänneksi Malesian GP:ssä. Alguersuari ajoi pisteille myös Espanjan ja Abu Dhabin kilpailuissa sijoittuen pisteissä 19:nneksi. Kaudella 2011 Algersuari ajoi seitsemän kertaa pisteille parhaana tuloksenaan kaksi seitsemättä sijaa Italian ja Korean kilpailuista. Hän saavutti 26 pistettä kauden aikana sijoittuen sijalle 14. Kausi 2011 oli Alguersuarin paras. Alguersuari toimi kausilla 2012 ja 2013 rengasvalmistaja Pirellin testikuljettajana. Hän liittyi myös BBC Radio 5 -kanavan urheiluosaston selostus- ja asiantuntijaryhmään vuonna 2012.
Vuosien 2014–2015 aikana hän kilpaili Formula E -sarjassa Virgin Racingin riveissä.
Alguersuari pyörtyi kesäkuussa 2015 ajetun Formula E -sarjan Venäjän osakilpailun jälkeen ja joutui jättämään kauden päätöskisat Lontoossa väliin.
Alguersuari ilmoitti 1. lokakuuta 2015 päättävänsä kilpa-autoilijan uransa.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Toro Rosso | AUS   | MAL   | CHN   | BHR   | ESP   | MON   | TUR   | GBR   | GER   | HUN 15 | EUR 16 | BEL Kesk. | ITA Kesk. | SIN Kesk. | JPN Kesk. | BRA 14 | ABU Kesk. |  |  | 0 | 24. |
| 2010 | Toro Rosso | BHR 13 | AUS 11 | MAL 9 | CHN 13 | ESP 10 | MON 11 | TUR 12 | CAN 12 | EUR 13 | GBR Kesk. | GER 15 | HUN Kesk. | BEL 13 | ITA 15 | SIN 12 | JPN 11 | KOR 11 | BRA 11 | ABU 9 | 5 | 19. |
| 2011 | Toro Rosso | AUS 11 | MAL 14 | CHN Kesk. | TUR 16 | ESP 16 | MON Kesk. | CAN 8 | EUR 8 | GBR 10 | GER 12 | HUN 10 | BEL Kesk. | ITA 7 | SIN 21† | JPN 15 | KOR 7 | IND 8 | ABU 15 | BRA 11 | 26 | 14. |
Formula E -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | Virgin | BEI 11 | PUT 9 | PDE 5 | BNA 4 | MIA 11 | LBH 8 | MON Kesk. | BER 12 | MOS 13 | LON   | LON   | 30 | 13. |
DJ:nä

Kilpa-autoilun ohella Alguersuari harrastaa musiikkia. Hänellä on oma äänitysstudio Barcelonassa ja hän on tunnettu Espanjassa myös DJ:nä, taiteilijanimellään DJ Squire. Alguersuarin ensimmäinen albumi Organic Life julkaistiin syyskuussa 2011. Levy-yhtiönä oli Blanco y Negro Records.
Aiheesta muualla

Kuvia tai muita tiedostoja aiheesta Jaime Alguersuari Wikimedia Commonsissa
Virallinen sivusto
Jaime Alguersuari Twitterissä
Jaime Alguersuari Facebookissa
Alguersuari Kanadan GP:ssä 2011.
Jeesuksen Kristuksen palautettu kirkko

Jeesuksen Kristuksen palautettu kirkko (engl. Restored Church of Jesus Christ) on pieni myöhempien aikojen pyhien liikkeeseen kuuluva yhteisö. Siihen kuuluu noin 25 jäsentä Independencessä, Missourissa Yhdysvalloissa. Yhteisön perusti vuonna 1980 Eugene O. Walton, joka kuului ennen Kristuksen kirkkoon. Yhteisö ei hyväksy Brigham Youngia profeetta Joseph Smithin laillisena seuraajana. Se mieltää itsensä Smithin 6. huhtikuuta 1830 perustaman Kristuksen kirkon seuraajaksi, muttei ole pystynyt esittämään suoraa historiallista jatkumoa Smithistä Waltoniin.
Opillinen erikoisuus Jeesuksen Kristuksen palautetussa kirkossa on, että se opettaa oppia kahdesta jumalallisesta persoonasta, Isästä ja Pojasta. Se kiistää siis Pyhän Hengen jumaluuden.
Jakob Michael Reinhold Lenz

| Jakob Michael Reinhold Lenz |
| --- | --- |
 Jakob Michael Reinhold Lenz
Henkilötiedot
Syntynyt: 1751
Kuollut: 1792 (40–41 vuotta)
Ammatti:  runoilija, näytelmäkirjailija
Kirjailija
Äidinkieli: saksa
Tuotannon kieli: saksa
Pääteokset:  Sotilaat, Der Hofmeister
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Jakob Michael Reinhold Lenz (1751 Sesswegen, Liivinmaa – 1792 Moskova, Venäjä) oli saksalainen Sturm und Drang -suunnan runoilija, prosaisti ja näytelmäkirjailija.
Hän tutustui Strassburgissa Goetheen ja Herderiin. Hän vietti levotonta elämää harhaillen paikasta toiseen, sairastui 1777 mieleltään ja kuoli kurjissa oloissa Moskovan lähistöllä. Hänen teoksensa, joiden joukossa muun muassa draamat Der Hofmeister, Der neue Menoza, Die Soldaten ja etevät lyyrilliset runot, ovat merkittäviä Sturm und Drang -kauden tuotteita.
Lenzin teokset kokosi ja julkaisi Ludwig Tieck (1828), ja kokoelmaa täydensi Edward Dorer-Egloff (J. M. R. Lenz und seine Schriften, 1857).
Suomennetut teokset

Sotilaat: komedia (Die Sodaten); suom. Leena Ilmari, näytelmämoniste. Helsinki: Suomen Teatteriliitto [i.a.] (Taideyliopiston Teatterikorkeakoulu näytelmämonisteet)
Oi te haaveet liian hyvät –, suom. Arvi Kivimaa, teoksessa Laulujen virta: saksalaista lyriikkaa seitsemänsadan vuoden varrelta, suom. Arvi Kivimaa, WSOY 1936
Aiheesta muualla

Kuvia tai muita tiedostoja aiheesta Jakob Michael Reinhold Lenz Wikimedia Commonsissa
Jeesuksen Kristuksen alkuperäinen kirkko (bickertonilaiset)

Jeesuksen Kristuksen alkuperäinen kirkko (engl. Primitive Church of Jesus Christ) oli eräs myöhempien aikojen pyhien liikkeeseen kuulunut uskonnollinen yhteisö. Se erosi Jeesuksen Kristuksen kirkosta, eräästä toisesta mormonistisesta yhteisöstä, vuonna 1914.
Kirkon hajottaneen kiistan aiheena oli kysymys kirkon johtamisesta. Eräs Jeesuksen Kristuksen kirkon apostoleista, James Caldwell, katsoi, että kirkon johdossa tulisi olla vain kahdentoista apostolin koorumin. Apostolien yläpuolella oleva "ensimmäinen presidenttikunta", johon kuului kirkon profeetta sekä tämän kaksi neuvonantajaa, oli hänestä luopumista Jeesuksen Kristuksen aikoinaan perustaman kirkon alkuperäisestä hallintomallista, johon ei kuulunut apostolien yläpuolella olevaa hallintoelintä. Lopulta kiista sai sellaiset mittasuhteet, että Caldwell seuraajineen perusti oman kirkon, jossa noudatettiin Jeesuksen antamaa "alkuperäistä" hallintomallia.
Caldwellin johtama kirkko piti Jeesuksen Kristuksen kirkon tapaan Joseph Smithiä kirkon alkuperäisenä profeettana ja ilmestyksensaajana. Hänen oikeana seuraajanaan se piti Sidney Rigdonia, tämän taas William Bickertonia.
Vaikka Caldwellin johtama kirkko pitikin Smithiä profeettana ja Mormonin kirjaa Jumalan sanana, se ei uskonut ensimmäisen näyn, siis Smithin alkuperäisen kutsumusnäyn, historiallisuuteen.
Jeesuksen Kristuksen alkuperäinen kirkko sulautui myöhemmin yhteen Reorganisoidun Jeesuksen Kristuksen kirkon kanssa. Näin syntyneen ryhmän toiminta kuitenkin lamautui enne pitkää.
J. O. Mallander

Jan Olof (J. O.) Mallander (s. 25. joulukuuta 1944 Helsinki) on suomalainen kuvataiteilija, muusikko ja kriitikko.
Mallander kirjoitti ylioppilaaksi vuonna 1965. Vuosina 1968–1980 hän työskenteli Hufvudstadsbladetin ja vuosina 1971–1972 Dagens Nyheterin taidearvostelijana. Mallander oli toimittajana Aura-lehdessä 1976–1982 ja Suomi-lehdessä 1982–1988. Hän työskenteli freelance-toimittajana myös Yleisradiolle, Uudelle Suomelle ja Taide-lehdelle.
Muusikkona Mallander aloitti underground-musiikin ja Sperm-yhtyeen parissa. Hän debytoi taiteilijana käsitteellisellä äänitaideteoksella Extended Play vuonna 1968. Musiikillinen ote jatkui myös taiteilijan myöhemmässä tuotannossa. Helsingin Sanomien kriitikon Harri Uusitorpan mukaan Mallander oli ”kuusikymmentäluvun lopulla lähes kansainvälisen luokan pioneeri, jolla oli ideoita vaikka toiselle jakaa, ja myös kykyä toteuttaa ideansa”.
Vuonna 1970 Mallander oli perustamassa taiteilijaryhmä Elonkorjaajia. Vuosina 1971–1977 hän oli Halvat Huvit -gallerian hoitaja. Mallander oli valtion taidetoimikunnan jäsen vuosina 1998–2001. Hän on kuulunut myös Oraan Suojelijat -ryhmään.
Mallander on saanut kriitikolle myönnettävän E. J. Vehmaksen palkinnon vuonna 1970 ja taiteen valtionpalkinnon vuonna 2003. Hänelle myönnettiin valtion taiteilijaeläke vuonna 2005. Mallander sai vuonna 2014 Suomen Kulttuurirahaston Eminentia-apurahan.
Mallanderin avopuoliso oli vuosina 1980–1985 vihreiden poliitikko Heidi Hautala. Heillä on vuonna 1981 syntynyt poika. Vuosina 2004–2009 Mallanderin puoliso oli balettitanssija Ulla-Mari Mäkelä. Heillä on vuonna 2005 syntynyt poika.
Kirjallista tuotantoa

Out. Söderström & Co, Helsingfors 1969
Matti Kujasalo ; photographs Seppo Hilpo, Kai Nordberg ; text Jorma Hautala, J. O. Mallander, Paul Osipow. 1980
Finland teoksessa Northern poles : breakaways and breakthroughs in Nordic painting land sculpture of the 1970's and 1980's ;ed. and publ. Torsten Bløndal. Hellerup 1986
Oraansuojelijat tätä aikaa etsimässä ; toim. Juha Olavinen, J. O. Mallander, Echo Lahdenmäki. Oraansuojelijat, Helsinki 1989
Halvoista huveista vihreään taraan : ...aika cagelainen juttu... Helsingin kaupungin taidemuseon Silmikanto-sarjan julkaisuja n:o 2. Helsinki 1993
In the realm of the lotus : a conversation about art, beauty and the spiritual life ; Sangharakshita in conversation with J. O. Mallander ; illustrations Varaprabha. Windhorse, Birmingham 1995
Tiilen sanomat : J. O. Mallanderin matka kohti puhdasta maata ; toimitus J. O. Mallander, Päivi Kiiski, Kari Immonen. Wäinö Aaltosen museon julkaisuja nro 19. Turku 1996
Inari Krohn : grafiikkaa 1966-1998 ; teksti Jan Olof Mallander ; toimittanut Rolando Pieraccini. Suomalaisia nykytaiteilijoita 2. Lauttasaari Press, Helsinki 1998
Antti Vuori : elämän värit ; toimittaja Juha Ilvas ; kirjoittajat Juha Ilvas ja J. O. Mallander. Antti Vuori, Helsinki 2011
Aiheesta muualla

J. O. Mallander Discogs.comissa
J. O. Mallander taiteesta ja vapaudesta Yle Elävä arkisto.
Kuusi kuvaa visionääri Jan Olof Mallanderin elämästä, Yle Radio 1, 13.3.2021
Kohti puhdasta maata on Mallanderin vuonna 2014 paljastettu taideteos Salon taidemuseo Veturitallin pihassa.
Country – katkera sadonkorjuu

| Country – katkera sadonkorjuu> Country |
| --- | --- |

Ohjaaja:  Richard Pearce
Käsikirjoittaja:  William D. Wittliff
Tuottaja:  Jessica Lange William D. Wittliff
Säveltäjä:  Charles Gross
Kuvaaja:  David M. Walsh
Pääosat:  Jessica Lange Sam Shepard
Valmistustiedot
Valmistusmaa:   Yhdysvallat
Tuotantoyhtiö:  Far West Panagea Touchstone Pictures
Levittäjä:  Walt Disney Studios Motion Pictures Netflix
Ensi-ilta:   28. syyskuuta 1984 New Yorkin elokuvajuhlat 29. syyskuuta 1984  22. maaliskuuta 1985
Kesto:  110 minuuttia
Alkuperäiskieli:  englanti
Tuotto:  9 640 000 USD (USA)
Aiheesta muualla
IMDb 
Elonet
AllMovie
Infobox OKNimi-testi OK: 
Country – katkera sadonkorjuu (myös pelkästään Katkera sadonkorjuu; engl. Country) on Richard Pearcen ohjaama yhdysvaltalainen draamaelokuva vuodelta 1984. Katkeran sadonkorjuun pääosissa ovat Jessica Lange ja Sam Shepard. Lange myös tuotti elokuvan William D. Wittliffin kanssa. Wittliff laati elokuvan käsikirjoituksen. Country – katkera sadonkorjuu sijoittuu 1980-luvun alkuun, jolloin Yhdysvaltain sydänmailla alkoi kaatua maatiloja. Silloinen Yhdysvaltain presidentti Ronald Reagan totesi henkilökohtaisessa päiväkirjassaan, että Country – katkera sadonkorjuu "on räikeä propagandaviesti maatalousohjelmiamme vastaan".
Juoni

Country – katkera sadonkorjuu sijoittuu 1980-luvun alun Iowaan, jonka sydänmaalla Ivyn perheen maatila on vaarassa. Perheenäiti Jewell Ivy (Jessica Lange) käy katkeraa kamppailua perheensä tulevaisuudesta ja maatilastaan, joka on romahtamaisillaan. Iowan maaseudun viljelijöillä on raskaat ajat, joita seuraavat pankkien konkurssit ja pakkohuutokaupat. Jewellin aviomies Gil (Sam Shepard) on luopunut jo toivosta, mutta Jewell on vahvana naisena päättänyt pitää päänsä pystyssä ja jatkaa sinnikkäästi taistelua, vaikka murtuneen aviomiehen lisäksi perhe on hajoamaisillaan.
Näyttelijät

| 0 | 1 | 2 |
| --- | --- | --- |
|  Jessica Lange  | … |  Jewell Ivy   |
|  Sam Shepard  | … |  Gilbert "Gil" Ivy   |
|  Wilford Brimley  | … |  Otis   |
|  Matt Clark  | … |  Tom McMullen   |
|  Therese Graham  | … |  Marlene Ivy   |
|  Levi Knebel  | … |  Carlisle Ivy   |
|  Jim Haynie  | … |  Arlon Brewer   |
|  Sandra Seacat  | … |  Louise Brewer   |
Tuotanto

Country – katkera sadonkorjuu kuvattiin Technicolor-elokuvausmenetelmällä. Elokuva kuvattiin Iowan Waterloossa, Readlynissä ja Black Hawkin piirikunnassa sekä Kalifornian Burbankissa sijaitsevalla Walt Disney Studiosilla. Katkeran sadonkorjuun tuotantoyhtiöinä toimivat Far West, Panagea ja Touchstone Pictures.
Julkaisu ja vastaanotto

Country – katkera sadonkorjuu sai ensi-iltansa kotimaassaan Yhdysvalloissa 28. syyskuuta vuonna 1984 New Yorkin elokuvajuhlilla, jonka jälkeen elokuvan maanlaajuinen ensi-ilta oli 29. syyskuuta. Suomessa elokuva sai ensi-iltansa 22. maaliskuuta vuonna 1985. Elokuvan levittäjinä toimivat Walt Disney Studios Motion Pictures ja Paramount Pictures. Country – katkera sadonkorjuu tuotti Yhdysvalloissa yhteensä 9 640 000 dollaria. Itse Country – katkera sadonkorjuu ja sen näyttelijäkokoonpano saivat kriitikoilta ylistävät arvostelut. Chicago Sun-Timesin elokuvakriitikko Roger Ebert antoi elokuvalle neljä ja puoli tähteä viidestä.
Elokuvalla on Rotten Tomatoes -sivustolla 100 prosentin "tuore" arvosana, joka perustuu kahdeksaan arvosteluun.
Julkaisu ja vastaanotto > Palkinnot ja palkintoehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Ehdokas | Palkinnot ja palkintoehdokkuudet> Tulos |
| --- | --- | --- | --- | --- |
| 1984 | National Board of Review -palkinto | Top Ten Films |  | Voitto |
| 1985 | Oscar-palkinto | Paras naispääosa | Jessica Lange | Ehdokkuus |
| 1985 | Golden Globe | Paras naispääosa draamaelokuvassa | Jessica Lange | Ehdokkuus |
| 1985 | Young Artist -palkinto | Paras nuori naissivuosa elokuvassa | Theresa Graham | Ehdokkuus |
DVD-julkaisut

Country – katkera sadonkorjuu on julkaistu DVD:lle Yhdysvalloissa vuosina 2003 ja 2013.
Aiheesta muualla

Country – katkera sadonkorjuu Internet Movie Databasessa (englanniksi)
Country – katkera sadonkorjuu Elonet.
Country – katkera sadonkorjuu AllMoviessa. (englanniksi)
Country – katkera sadonkorjuu TCM Movie Databasessa (englanniksi)
Country – katkera sadonkorjuu Rotten Tomatoesin sivuilla (englanniksi)
Country – katkera sadonkorjuu Box Office Mojon sivuilla (englanniksi)
Jacques Swaters

| Jacques Swaters |
| --- | --- |

Henkilötiedot
Syntynyt: 30. lokakuuta 1926 
Kansalaisuus:   Belgia
Formula 1 -ura
Aktiivivuodet:  1951, 1953–1954
Talli(t):  Talbot, Scuderia Ferrari
Kilpailuja:  7
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan Grand Prix 1951
Viimeinen kilpailu:  Espanjan Grand Prix 1954
Jacques Albert Max Marie Edouard Swaters (30. lokakuuta 1926 Woluwe-Saint-Lambert, Bryssel, Belgia – 10. joulukuuta 2010 Bryssel, Bryssel, Belgia) oli belgialainen Formula 1 -kuljettaja. Hän osallistui kahdeksaan Grand Prix -kilpailuun, mutta ei onnistunut keräämään yhtään MM-pistettä. Parhaimmillaan Swaters oli seitsemäs Saksan GP:ssä 1953. Swaters onnistui ajamaan kolme kertaa maaliin.
Formula 1 -tulokset

| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1951 | Ecurie Belgique | Talbot-Lago T26C | Talbot S6 | SUI | 500 | BEL | FRA | GBR | GER 10 | ITA Kesk. | ESP |  | - | 0 |
| 1953 | Ecurie Francorchamps | Ferrari 500 | Ferrari S4 | ARG | 500 | NED | BEL DNS | FRA | GBR | GER 7 | SUI Kesk. | ITA | - | 0 |
| 1954 | Ecurie Francorchamps | Ferrari 500/625 | Ferrari S4 | ARG | 500 | BEL Kesk. | FRA | GBR | GER | SUI 8 | ITA | ESP Kesk. | - | 0 |
| 1955 | Ecurie Filipinetti | Gordini T16 | Gordini S6 | ARG | MON | 500 | BEL DNA | NED | GBR | ITA |  |  | - | 0 |
Jack Buetel

| Jack Buetel |
| --- | --- |
 Jack Buetel ja Jane Russell elokuvassa Lainsuojaton (1943).
Henkilötiedot
Koko nimi:  Jack Beutel
Syntynyt: 5. syyskuuta 1915 Dallas, Texas
Kuollut: 27. kesäkuuta 1989 (73 vuotta) Portland, Oregon
Ammatti:  näyttelijä
Näyttelijä
Merkittävät roolit:  Billy the Kid (Lainsuojaton)
Aiheesta muualla
IMDb 
Elonet
Jack Buetel (5. syyskuuta 1915 – 27. kesäkuuta 1989) oli yhdysvaltalainen näyttelijä. Hän esiintyi elokuvissa ja televisiosarjoissa.
Buetelin sukunimi oli alkujaan Beutel, mutta Howard Hughes muutti sen.
Aiheesta muualla

Jack Buetel IMDb.com. Viitattu 8.4.2018. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jack Buetel
Käännös suomeksi
Jarru

Levyjarru auton akselilla.
Jarru on liikkeen hidastamiseen, hallitsemiseen ja pysäyttämiseen tarkoitettu laite. Jarrut voivat toimia mekaanisesti kitkaan, sähkömagneettiseen vuorovaikutukseen tai nesteen tai ilman liikevastukseen perustuen. Yleensä jarrut muuttavat syömänsä liike-energian lämmöksi, mutta nykyisin kehitellään niin kutsuttuja regeneroivia jarruja, jotka palauttaisivat jarrutusenergian käyttökelpoisemmassa muodossa. Jarruja käytetään ajoneuvoissa ja koneissa.
Jarrutyyppejä

Levyjarru
Rumpujarru
Vannejarru
Kansakunnan tila -puhe 2012

Presidentti Barack Obama pitämässä Kansakunnan tila -puhetta 24. tammikuuta 2012.
Yhdysvaltain presidentti Barack Obama piti vuoden 2012 Kansakunnan tila -puheen edustajainhuoneessa 24. tammikuuta 2012. Kansakunnan tila -puhe on vuosittaiseksi perinteeksi muodostunut tilaisuus, jossa presidentti informoi edustajainhuonetta liittovaltion tilasta. Puhe on istuvalle presidentille tärkeä tilaisuus esitellä saavutuksiaan ja hallintonsa keskeisiä teemoja. Vuoden 2012 puhe arvioitiin mediassa presidentti Obaman uudelleenvalintakampanjan lähtölaukaukseksi.
Vuoden 2012 kansakunnan tila -puhe oli myös yksi viimeisistä julkisista tilaisuuksista, joihin edellisenä vuonna murhayrityksen kohteeksi joutunut edustajainhuoneen jäsen Gabrielle Giffords osallistui ennen tehtävästään eroamistaan. Ennen puhetta yleisö osoitti Giffordsille suosiotaan seisten tämän astuessa saliin.
Puheen sisältö

Presidentti Obama keskittyi puheessaan valtaosin talouspoliittisiin kysymyksiin ja valtion rooliin niiden ratkaisemisessa. Tämä oli linjassa hänen aikaisemman politiikkansa kanssa mutta asemoi hänet myös vuoden 2012 presidentinvaaleja ajatellen vastustamaan republikaanipuolueen ehdokkaita, jotka ajavat valtion roolin huomattavaa supistamista yhteiskunnassa.
Puheen sisältö > Energia

Puheessaan presidentti Obama vaati valtiolta lisäpanostusta tutkimukseen, erityisesti maakaasun hyödyntämisen ja puhtaan energiantuotannon kehittämiseen. Hänen mukaansa julkiset investoinnit maksavat itsensä takaisin työllistämisvaikutuksellaan sekä vähentäessään Yhdysvaltain riippuvuutta ulkomailta tuodusta energiasta, erityisesti öljystä.
Puheen sisältö > Hallinto

Presidentti Obama vetosi republikaanien ja demokraattien yhteistyön puolesta. Hänen mukaansa puolueiden välinen kiistely ja yhteistyöhalun puute heikentää markkinoiden luottamusta, lisää kansalaisten kyynistä suhtautumista politiikkaan, haaskaa resursseja ja lykkää tärkeitä, esimerkiksi maahanmuuttoon liittyviä uudistuksia.
Puheen sisältö > Ulko- ja turvallisuuspolitiikka

Puheen aluksi presidentti Obama mainitsi, että ensimmäistä kertaa yhdeksään vuoteen yhdysvaltalaiset sotilaat eivät taistele Irakissa. Hän palasi puheen lopussa laajemmin ulko- ja turvallisuuspolitiikkaan, mainiten mm. Yhdysvaltain tuen Israelille, tavoitteen jatkaa voimatekijänä Tyynenmeren alueella sekä maan puolustusstrategian uudistamisen tehokkaammaksi ja halvemmaksi. Lopuksi presidentti ylisti Osama bin Ladenin surmanneita SEAL-erikoisjoukkoja.
Puheen sisältö > Verotus

Kenties eniten huomiota saaneessa puheen osiossa presidentti Obama kiinnitti huomiota Yhdysvaltain verotusjärjestelmään ja erityisesti rikkaimman kansanosan verotukseen. Hän esitti, että yli miljoona dollaria vuodessa ansaitsevien ei pitäisi saada verohelpotuksia ja heidän tulisi maksaa vähintään 30% veroa. Lisäksi Obama vetosi presidentti Bushin kaudella säädettyjen, väliaikaisiksi tarkoitettujen rikkaiden veronalennusten lopettamiseksi.
Verotuksen esiin nostamista pidettiin median analyyseissa erinomaisesti ajoitettuna. Puhetta edeltävänä viikkona oli käynyt ilmi, että miljardööri Warren Buffettin veroprosentti oli verohelpotusten takia pienempi kuin hänen sihteerinsä, ja että republikaanipuolueen presidenttiehdokkuudesta vahvasti kamppaileva, 21 miljoonaa dollaria vuodessa tienaava Mitt Romney oli maksanut vain 14% veroa.